**KOMPLEKSINĖS PASLAUGOS ŠEIMAI**

Vilniaus miesto savivaldybė kviečia Vilniaus mieste gyvenančias šeimas, kasdieniame gyvenime susiduriančias su įvairiais iššūkiais ir sunkumais – šeimas, patyrusias artimo netektį, skyrybas, ligą ir pan., tėvus, susiduriančius su vaikų auginimo/auklėjimo sunkumais, auginančius vaikus su negalia, besilaukiančias moteris, šeimas, slaugančias artimuosius namuose, asmenis, turinčius problemų dėl narkotinių ar kitokių psichotropinių medžiagų vartojimo, priklausomus nuo azartinių lošimų, šeimas, patiriančias tarpusavio santykių problemas ar krizes dėl kitų socialinės rizikos veiksnių, kuriems mažinti šeimai reikalinga įvairiapusė pagalba, – prireikus pagalbos, kreiptis dėl kompleksiškai teikiamų paslaugų.

**Atsižvelgiant į šeimoje iškilusius sunkumus, šeimai teikiamos kompleksinės paslaugos:**  
– **Pozityvios tėvystės mokymai**: pozityvios tėvystės įgūdžių ugdymas; saugaus prieraišumo mokymai; specializuoti mokymai tėvams auginantiems vaikus/paauglius;  
– **Psichosocialinė pagalba**: individualios konsultacijos; grupinės konsultacijos; šeimos konsultacijos; socialinio darbuotojo konsultacijos; specializuoti saugumo mokymai 7-14 m. vaikams; emocinė pagalba vaikams; individualios konsultacijos paaugliams; grupinės konsultacijos paaugliams;   
– **Šeimos įgūdžių ugdymas ir sociokultūrinės paslaugos**: paramos grupės; šeimų stovyklos; paskaitos aktualiomis šeimai temomis;  
– **Mediacijos paslaugos**;  
– **Vaikų priežiūros paslaugos** (tuo metu kai tėvai dalyvauja vienoje iš projekto veiklų).

Visos paslaugos šeimoms teikiamos nemokamai.

Dėl kompleksinių paslaugų šeimai gavimo, prašome kreiptis į Bendruomeninius šeimos namus, kurių darbuotojai konsultuoja šeimas dėl kompleksiškai teikiamų paslaugų, atlieka šeimos poreikių/ problemų identifikavimą ir nukreipia į projekto partnerius – paslaugų teikėjus:

|  |  |  |
| --- | --- | --- |
| **Adresas** | **Telefono Nr.** | **Darbo valandos** |
| Paramos vaikams centras, Šeimyniškių g. 3A | 861122612 | I-IV 07.00-16.00 val.\*\* |
| Socialinės paramos centras, Kauno g. 3, 511 kab. | (8 5) 213 3710 | I-IV 07.30 – 16.30\* V 07.30- 15.15 |
|
| Vilniaus arkivyskupijos Caritas, Odminių g. 12, | 865085094 | I – V 9.00 – 16.00 val.\*\* |
| SOTAS, Kalvarijų g. 159, 3 kab. | (8 5) 212 1453, 868576331 | I-V 9.00 – 17:00 val. \*\* |
|
| Pal. J.Matulaičio šeimos pagalbos centras, Matulaičio al. 3, 3 aukštas | 869185822 | I-V 10.00-18.00 val. \*\* |

\*   Pietų pertrauka 11.30 – 12.15

\*\*  Pietų pertrauka 12.00 – 13.00 val.